**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.11.2018, ora 8.00 – 06.11.2018, ora 8.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 06.11.2018, ora 7.00**

**RÂURI**

Debitele au fost, în general, staționare, exceptând cursul inferior al Mureşului, unde au fost în scădere.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe cursul superior și mijlociu al Moldovei, cursul superior al Trotușului, cursurile mijlocii ale Siretului și Bistriței şi mai mici (10-30% din mediile multianuale lunare) pe râurile din bazinele hidrografice: Tur, Lăpuș, Moravița, Cerna, Bârlad, Jijia, pe unii afluenţi din bazinul Jiului (Jaleş, Coşuştea) şi din bazinul superior al Argeşului (R. Doamnei, Vâlsan, Argeşel).

Nivelurile pe râuri, la staţiile hidrometrice, se situează sub **COTELE DE ATENŢIE**.

Debitele vor fi, în general, staționare.

Nivelurile pe râuri, la staţiile hidrometrice, se vor situa sub **COTELE DE ATENŢIE**.

**DUNĂRE**

Debitul la intrarea în ţară (secţiunea Baziaş) în intervalul 05.11 – 06.11.2018 a fost în creştere, având valoarea de 3.900 m3/s, sub media multianuală a lunii noiembrie (4.650 m3/s).

În aval de Porţile de Fier debitele au fost în creștere.

Debitul la intrarea în ţară (secţiunea Baziaş) va fi în creştere (4.000 m3/s).

În aval de Porţile de Fier debitele vor fi în creştere.

**2.** **Situaţia meteorologică în intervalul 05.11.2018, ora 8.00 – 06.11.2018, ora 6.00**

**ÎN ŢARĂ**

Vremea a fost caldă în cea mai mare parte a țării, chiar deosebit de caldă în vest, centru și nord, unde s-au consemnat abateri termice pozitive de până la 13 grade față de normele perioadei. Cerul a fost mai mult senin în regiunile intracarpatice, dar a prezentat înnorări temporare în cele sudice și estice. Îndeosebi la începutul și la sfârșitul intervalului, în zonele joase s-a semnalat ceață, persistentă local în Câmpia Română și izolat în nord-vestul teritoriului. Vântul a suflat slab și moderat, cu unele intensificări la munte și în Banat. Temperaturile maxime au fost cuprinse între 10 grade la Calafat și 27 de grade la Bistrița și Batoș, iar la ora 06 se înregistrau valori termice cuprinse între -1 grad la Câmpeni și Miercurea Ciuc și 15 grade la Constanța-Dig și Mangalia.

OBSERVAȚII - De ieri dimineață de la ora 06.00 au fost în vigoare 9 atenționări cod galben pentru fenomene meteorologice periculoase imediate, emise precum urmează: câte 3 de SRPV Bacău și SRPV Cluj-Napoca, 2 de SRPV Timișoara și 1 emisă de SRPV Craiova.

**LA BUCUREŞTI**

Vremea a fost caldă. Cerul a avut înnorări temporare, mai ales în prima parte a zilei și noaptea. Vântul a suflat slab până la moderat. Temperatura maximă a fost de 14 grade la toate stațiile meteorologice, iar la ora 06.00 se înregistrau 10 grade. La începutul intervalului, la periferia orașului s-a semnalat ceață.

**3. Prognoza meteorologică în intervalul 06.11.2018, ora 8.00 – 07.11.2018, ora 8.00**

**ÎN ŢARĂ**

În regiunile intracarpatice precum și în zonele de deal și de munte, vremea va fi mai caldă decât în mod obișnuit, iar ca aspect predominant frumoasă, cu cerul mai mult senin. În restul teritoriului, pe fondul prezenței în cea mai mare parte a timpului a norilor joși asociați trecător și pe arii restrânse cu ploi slabe sau burniță, valorile termice diurne se vor situa în jurul celor normale acestei date. Vântul va sufla slab și moderat, cu unele intensificări în zona montană înaltă, cu precădere a Munților Banatului, precum și pe litoral. Temperaturile maxime se vor încadra, în general, între 13 și 23 de grade, iar cele minime se vor situa între 1 și 11 grade. Dimineața și noaptea,  local va fi ceață în zonele joase de relief.

**LA BUCUREŞTI**

În cea mai mare parte a intervalului vor fi nori joși, posibil asociați trecător cu burniță, condiții în care valorile de temperatură, în special cele diurne se vor situa în jurul celor climatologic specifice datei. Vântul va sufla slab până la moderat. Temperatura maximă va fi de 14...15 grade, iar cea minimă de 7...8 grade.

***II. CALITATEA APELOR***

Nu s-au înregistrat evenimente deosebite.

***III. CALITATEA MEDIULUI***

1. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate în intervalul 02-04.11.2018, în cadrul *Reţelei Naţionale de Monitorizare*, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

**2. În domeniul solului şi vegetaţiei**

***Garda Forestieră Suceava*** informează despre producerea, la 04.11.2018, ora 13.30, unui incendiu care a afectat suprafața de 0.03 ha litieră, într-un fond forestier privat, pe raza OS Greengold Est, UAT Liteni, jud. Suceava. Incendiul a fost stins în acceași zi, la ora 16.30, prin intervenția a 1 reprezentatnt silvic, 7 pompieri și a 2 polițiști. Nu se cunoaste cauza producerii incendiului.

***Garda Forestieră Suceava*** informează despre producerea, la 03.11.2018, ora 17.15, unui incendiu care a afectat suprafața de 1 ha litieră într-un fond forestier de stat, pe raza OS Dolhasca UAT Liteni, jud Suceava. Incendiul a fost stins în acceași zi, la ora 18.00, prin intervenția a 1 reprezentant silvic, 3 pompieri, 1 polițist și a 7 cetățeni. Nu se cunoaște cauza producerii incendiului.

***Direcția Silvică Brașov*** informează despre producerea, la 04.11.2018, ora 15.00, unui incendiu care a afectat suprafața de 6 ha litieră într-un fond forestier de stat, pe raza OS Pădurea Bogații, com. Hoghiz. Incendiul a fost stins în acceași zi, la ora 17.30, prin intervenția a 5 reprezentanți silvici, 4 pompieri și a 12 cetățeni. Nu se cunoaște cauza producerii incendiului.

***Direcția Silvică Mureș*** informează despre producerea, la 04.11.2018, ora 02.00, unui incendiu care a afectat suprafața de 2.5 ha litieră într-o pădure privată, pe raza OS Sighișoara, com Saschiz. Incendiul a fost stins în acceași zi, la ora 06.30, prin intervenția a 4 reprezentanți silvici, 8 pompieri și a 20 de cetățeni. Cauza producerii: foc în fond forestier.

***Direcția Silvică Prahova*** informează despre producerea, la 30.11.2018, ora 11.30, unui incendiu care a afectat suprafață de 0.02 ha litieră într-un fond forestier de stat, pe raza OS Vălenii de Munte, com. Cerasu. Incendiul a fost stins în acceasi zi, la ora 16.00, prin intervenția a 3 reprezentanți silvici, 5 pompieri, 2 polițiști și a 6 cetățeni. Cauza producerii incendiului-incendiere vegetație pe teren învecinat.

***Direcția Silvică Caraș Severin*** informează despre producerea, la 04.11.2018, ora 16.00, unui incendiu care a afectat suprafața de 4.2 ha litieră, pe raza OS Moldova Nouă, com Pojejna. Incendiul a fost stins în acceași zi, la ora 18.30 prin intervenția a 14 reprezentanți silvici și a 5 pompieri. Cauza producerii: propagare foc din pășune/teren agricol învecinat.

***Direcția Silvică Caraș Severin*** informează despre producerea, la 04.11.2018, ora 18.30, unui incendiu care a afectat suprafață de 8.6 ha litieră, într-un fond forestier de stat, pe raza O.S. Bocșa Română, com Dognecea. Incendiul a fost stins în acceași zi, la ora 19.00, prin intervenția a 6 reprezentanși silvici, a 5 pompieri și a 4 cetățeni. Cauza producerii: propagare foc din pasune/teren agricol invecinat.

***Direcția Silvică Caraș Severin*** informează despre producerea, la 04.11.2018, ora 09.00, unui incendiu care a afectat suprafața de 16 ha litieră, într-un fond forestier de stat, pe raza O.S. Păltiniș, com Buchin. Incendiul a fost stins în acceași zi, la ora 11.30, prin intervenția a 15 reprezentanți silvici, a 20 pompieri, 1 polițist și a 3 cetățeni. Cauza producerii: propagare foc din pasune/teren agricol învecinat.

***Direcția Silvică Caraș Severin*** informează despre producerea, la 02.11.2018, ora 14.00, unui incendiu care a afectat suprafața de 3 ha litieră, într-un fond forestier de stat, pe raza O.S. Oravița, com. Dognecea. Incendiul a fost stins în acceași zi, la ora 16.00, prin intervenția a 3 reprezentanți silvici și a 2 cetățeni. Cauza producerii: propagare foc din pășune/teren agricol invecinat.

***Direcția Silvică Caraș Severin*** informează despre producerea, la 02.11.2018, ora 14.00, unui incendiu care a afectat suprafața de 11,1 ha litieră, într-un fond forestier de stat, pe raza O.S. Reșița, oraș Reșița. Incendiul a fost stins în acceași zi, la ora 14.30, prin intervenția a 7 reprezentanți silvici, 15 pompieri, 1 polițist și a 7 cetățeni. Cauza producerii: propagare foc din drum auto alaturat.

***Direcția Silvică Hunedoara*** informează despre producerea, la 04.11.2018, ora 08.30, unui incendiu care a afectat suprafața de 15 ha litieră, într-un fond forestier de stat, pe raza O.S. Pui, com Pui. La stingerea incendiului intervin 6 reprezentanți silvici, 7 pompieri și 3 cetățeni. Cauza producerii: foc nesupravegheat la limita pădurii.

***Comisariatul Județean Timiș din cadrul Gărzii Naționale de Mediu*** informează telefonic despre producerea, la data de 05.11.2018, unui incendiu de padure pe Vf. Padeș, zona Daia, la aprox 18 km de localitatea Nădrag – jud. Timiș. În teren acționează ISU, SVSU Nădrag și pădurari. Zona este fără semnal GSM și cu acces dificil. Vom reveni cu informații suplimentare imediat ce le obținem.

**3. În domeniul supravegherii radioactivităţii mediului**

Menționăm că, pentru factorii de mediu urmăriți, nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**